CELEX: 22017D1817
Language: lt
Date: 1449792000000
Title: 2015 m. gruodžio 11 d. EEE jungtinio komiteto sprendimas Nr. 306/2015, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/1817]

12.10.2017   
               
               
                  LT
               
               
                  Europos Sąjungos oficialusis leidinys
               
               
                  L 263/18
               
            EEE JUNGTINIO KOMITETO SPRENDIMAS
      Nr. 306/2015
      2015 m. gruodžio 11 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/1817]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2014 m. vasario 26 d. Europos Parlamento ir Tarybos reglamentas (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos, kuriuo panaikinamas Tarybos reglamentas (EEB) Nr. 1601/91 (1);
               
            
                  (2)
               
               
                  Reglamentu (ES) Nr. 251/2014 panaikinamas į EEE susitarimą įtrauktas Tarybos reglamentas (EEB) Nr. 1601/91 (2), todėl jis turi būti iš EEE susitarimo išbrauktas;
               
            
                  (3)
               
               
                  šis sprendimas susijęs su teisės aktais dėl spiritinių gėrimų. Teisės aktai dėl spiritinių gėrimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nurodyta EEE susitarimo II priedo XXVII skyriaus įžangoje. Todėl šis sprendimas netaikomas Lichtenšteinui;
               
            
                  (4)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XXVII skyrius iš dalies keičiamas taip:
      
                  1.
               
               
                  Po 9a punkto (Komisijos įgyvendinimo reglamentas (ES) Nr. 716/2013) įterpiama:
                  
                              „9b.
                           
                           
                              
                                 32014 R 0251: 2014 m. vasario 26 d. Europos Parlamento ir Tarybos reglamentas (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos, kuriuo panaikinamas Tarybos reglamentas (EEB) Nr. 1601/91(OL L 84, 2014 3 20, p. 14).
                              Reglamento nuostatos šio susitarimo tikslais pritaikomos taip:
                              
                                           
                                       
                                       
                                          Atitinkamos ELPA valstybės kviečiamos siųsti stebėtojus į Aromatizuotų vyno produktų komiteto, nurodyto 34 straipsnyje, posėdžius, susijusius su klausimais, kuriems taikomi Susitarime nurodyti aktai. ELPA valstybių atstovai visapusiškai dalyvauja Komiteto darbe, tačiau neturi balsavimo teisės.“
                                       
                                    
                        
            
                  2.
               
               
                  3 punkto (Tarybos reglamentas (EEB) Nr. 1601/91) tekstas išbraukiamas.
               
            2 straipsnis
      
         Europos Sąjungos oficialiojo leidinio EEE priede skelbtinas Reglamento (ES) Nr. 251/2014 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. gruodžio 12 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. gruodžio 11 d.
         
            
               EEE jungtinio komiteto vardu
            
            
               Pirmininkė
            
            Oda SLETNES
         
      
      
         (1)  OL L 84, 2014 3 20, p. 14.
      
         (2)  OL L 149, 1991 6 14, p. 1.
      
         (*1)  Konstitucinių reikalavimų nenurodyta.